stanford-oval/wikipedia huggingface dataset:
ถวัลย์ ดัชนี
ภาพลักษณ์ของถวัลย์ ดัชนี

ภาพลักษณ์ของถวัลย์ ดัชนี ที่ปรากฏต่อสาธารณชนคือ ชายร่างใหญ่ ค่อนข้างเจ้าเนื้อ แต่งกายด้วยชุดพื้นเมืองเหนือสีครามเข้ม หรือสีกรัก มีเขี้ยวเล็บ กระดูกสัตว์ป่าเป็นเครื่องประดับ นับตั้งแต่อายุ 55 ปี ไม่เคยใส่เครื่องประดับกายชนิดใดเลย รูปลักษณ์ที่ปรากฏเป็นจุดยืนอันเด่นชัดของ ถวัลย์ ดัชนี ที่ไม่ยอมรับแฟชั่นหรือกระแสวัฒนธรรมทางวัตถุใด ๆ ชีวิตส่วนตัวเป็นคนสมถะ กินน้อย นอนน้อย ทำงานมาก มีงานวาดรูปเป็นกิจนิสัย ตลอดชีวิตไม่เคยข้องแวะกับอบายมุขหรือสิ่งเสพติดใด ๆ เป็นคนเปิดเผยตรงไปตรงมา มองโลกในแง่ดี มีอารมณ์ขัน ถวัลย์ศึกษาหลักธรรมในพุทธศาสนาอย่างลึกซึ้ง ปฏิบัติตามหลักมัชฌิมาปฏิปทา ไม่ตึงหรือหย่อนจนเกินดี ปฏิบัติสมาธิด้วยการทำงานวาดรูป จึงสามารถนำปรัชญาธรรมในพุทธศาสนามาเป็น
แรงบันดาลใจในการสร้างงานศิลปะจนได้ชื่อว่าเป็นสื่อกลางเชื่อมโลกตะวันออกและตะวันตกเข้าหากันในยุคปัจจุบัน
ฉายา

ถวัลย์ ดัชนี ได้รับฉายาว่า "จักรพรรดิแห่งผืนผ้าใบ" และยังได้ฉายาร่วมกับ เฉลิมชัย โฆษิตพิพัฒน์ ศิลปินรุ่นน้องที่เป็นชาวเชียงรายเช่นเดียวกันว่า "เฉลิมชัย-สวรรค์ ถวัลย์-นรก" เนื่องจากผลงานของเฉลิมชัยมักมุ่งเน้นไปที่ภาพสวรรค์ หรือภพภูมิแห่งนิพพาน แต่งานของถวัลย์กลับให้อารมณ์ตรงกันข้าม เพราะมุ่งเน้นไปที่ความน่าสะพรึงกลัว หรือภาพของบาปหรือกิเลสในตัวตนมนุษย์
วาระสุดท้ายแห่งชีวิต

ถวัลย์ ดัชนี เริ่มป่วยด้วยโรคเบาหวานและความดันโลหิตสูง ตั้งแต่เมื่อเดือนมิถุนายน พ.ศ. 2557 โดยเข้ารับการรักษาอาการป่วย ณ โรงพยาบาลรามคำแหง นานกว่า 3 เดือน จนเมื่อเวลา 02.15 น. ของวันที่ 3 กันยายน ถวัลย์ ดัชนี ได้ถึงแก่กรรมด้วยอาการสงบ จากอาการตับวาย ซึ่งบุตรชาย นายดอยธิเบศร์ ดัชนี ประกาศผ่านเฟสบุ๊กส่วนตัวว่าบิดาได้เสียชีวิตลงแล้ว 
ถวัลย์ ดัชนี มีโรคประจำตัวคือ เบาหวาน และความดัน เมื่อประมาณปี 2555 ได้เข้ารับการรักษาโรคต่อมลูกหมากโตซึ่งมีความเสี่ยงเป็นมะเร็ง ต่อมาเมื่อต้นปี 2557 ตรวจพบว่าเป็นโรคมะเร็งต่อมลูกหมากระยะสุดท้าย และในช่วงปลายเดือนมิถุนายนจึงเข้ารับการรักษาที่โรงพยาบาลอย่างจริงจัง จนกระทั่งพบว่าเชื้อมะเร็งลุกลามไปที่ตับและปอด มีอาการไตวาย จากนั้นอาการทรุดหนักจนกระทั่งถึงวาระสุดท้ายของชีวิต 
พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ พระราชทานน้ำหลวงอาบศพ ในการนี้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานน้ำหลวงอาบศพ นายถวัลย์ ดัชนี ณ ศาลา 1 (เตชะอิทธิพร) วัดเทพศิรินทราวาส เขตป้อมปราบศัตรูพ่าย กรุงเทพมหานคร เมื่อวันพฤหัสบดีที่ 4 กันยายน พ.ศ. 2557 เวลา 15.00 น.
สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ ถวัลย์ ดัชนี ณ เมรุด้านใต้ วัดเทพศิรินทราวาส เขตป้อมปราบศัตรูพ่าย กรุงเทพมหานคร เมื่อวันที่ 10 กันยายน 2557 เวลา 17:00 น.
เกร็ดเกี่ยวกับนามสกุลเดิม

จากการที่ถวัลย์ได้ออกรายการโทรทัศน์ของสถานีแห่งหนึ่งและเล่าเรื่องตลก ๆ เล่นขณะออกรายการตามอุปนิสัยของคนอารมณ์ขันถึงนามสกุลตนเองว่า ที่มาของนามสกุลเดิมไม่ใช่ดัชนี แต่เป็น ดักชะนี เนื่องจาก บิดา ของปู่ มีอาชีพ ดักชะนี ขาย แต่ต่อมาได้เปลี่ยนเพื่อความไพเราะและเหมาะสม ซึ่งต่อมาได้มีการเล่าต่อ ๆ กันไปและเผยแพร่ไปในหนังสือพิมพ์จนเกิดความเข้าใจผิด ในรายการโทรทัศน์เดียวกันนั้น ถวัลย์ยังได้แต่งเรื่องตลกฉับพลันเกี่ยวกับตนเองด้วยว่า เมื่อตอนเป็นเด็กถูกสุนัขบ้ากัดแล้วไม่ได้รักษาให้หายขาด (ซึ่งเป็นไปไม่ได้) โตขึ้นตนจึงเป็นคนบ้า ๆ บอ ๆ ซึ่งในความเป็นจริงแล้ว ดัชนี เป็นนามสกุลที่ครอบครัวถวัลย์ใช้มาแต่เริ่มมีการประกาศขนานนามสกุล เรื่องนี้จึงเป็นเกร็ดขำขันที่ทำให้เกิดความเข้าใจผิด
ครอบครัว

ถวัลย์ ดัชนี เป็นบุตรของนายศรี และนางบัวคำ (พรหมสา) ดัชนี  เป็นบุตรคนสุดท้องในจำนวนพี่น้อง 4 คน ได้แก่ พ.ต.สว่าง ดัชนี (ถึงแก่กรรม), นายสมจิตต์ ดัชนี (ถึงแก่กรรม), นายวสันต์ ดัชนี (ถึงแก่กรรม) และนายถวัลย์ ดัชนี (ถึงแก่กรรม)
ถวัลย์ ดัชนี  สมรสกับนางมากาเร็ต ฟันเดอร์ฮุค มีบุตร 1 คน คือ นายดอยธิเบศร์ ดัชนี
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
ปราสาทภูมิโปน

| ปราสาทภูมิโปน |
| --- | --- |
ปราสาทภูมิโปน ปราสาทในวัฒนธรรมขอมโบราณที่เก่าแก่ที่สุดในประเทศไทย

ข้อมูลทั่วไป
ประเภท: ปราสาทหิน
สถาปัตยกรรม: ขอมโบราณ
เมือง: อำเภอสังขะ จังหวัดสุรินทร์
ประเทศ: ประเทศไทย
เริ่มสร้าง: ราวพุทธศตวรรษที่ 12
ปราสาทภูมิโปน เป็นปราสาทศิลปะแบบขอมโบราณ สร้างขึ้นในราวพุทธศตวรรษที่ 12-13 ตรงกับรัชสมัยพระเจ้าชัยวรมันที่ 1 ตั้งแยู่ที่บ้านภูมิโปน ตำบลดม อำเภอสังขะ จ.สุรินทร์ ประกอบด้วยปราสาทอิฐ 3 หลัง และฐานปราสาทศิลาแลงอีก 1 หลัง ตั้งเรียงกันจากเหนือไปใต้ ปราสาทอิฐองค์ที่ 3 ซึ่งเป็นปรางค์ประธาน เป็นปราสาทหลังใหญ่ ก่อด้วยอิฐไม่สอปูน มีเสาประดับกรอบประตูและทับหลังทำด้วยหินทราย ใต้หน้าบันเหนือทับหลังขึ้นไปมีลายรูปใบไม้ม้วน รูปแบบและเทคนิคการก่อสร้างปราสาทประธานเทียบได้กับปราสาทขอมสมัยก่อนพระนคร ร่วมสมัยกับปราสาทหลังที่ 1 โดยความหมายของชื่อประสาทแยกเป็นสองคำคือ "ภูมิ" แปลว่า ดินแดน และ "โปน" แปลว่า ซ่อนตัว
การเดินทาง

จากจังหวัดสุรินทร์ ใช้ทางหลวงหมายเลข 2077 (สุรินทร์ - สังขะ) ระยะทาง 49 กิโลเมตร จากแยกอำเภอสังขะ เข้าทางหลวง หมายเลข 2124 (สังขะ - บัวเชด) ตรงต่อไป จนถึง ชุมชนบ้านภูมิโปน ระยะทางอีก 10 กิโลเมตร จะเห็นปราสาท ตั้งอยู่ริมถนน ด้านซ้ายมือ
ลักษณะปราสาท

ปราสาทภูมิโปน ประกอบด้วย โบราณสถาน 4 หลัง คือ ปราสาทก่ออิฐ 3 หลัง และศิลาแลง 1 หลัง มีอายุการก่อสร้าง อย่างน้อย 2 สมัย ปราสาทก่ออิฐหลังใหญ่ และหลังทางทิศเหนือสุด นับเป็นปราสาท แบบศิลปะขอม ที่มีอายุเก่าที่สุด ในประเทศไทย คือราวพุทธศตวรรษที่ 13
ส่วนปราสาทอิฐหลังเล็ก ที่ตั้งตรงกลาง และปราสาทที่มีฐานศิลาแลง ด้านทิศใต้นั้น สร้างขึ้นในสมัย หลังปราสาทภูมิโปน คงจะสร้างขึ้น เป็นศาสนสถาน ในศาสนาฮินดู ไศวนิกาย เช่นเดียวกับศาสนสถานอื่นๆ ในรุ่นเดียวกัน แม้จะไม่พบ รูปเคารพ ซึ่งควรจะเป็นศิวลึงค์ อยู่ภายในองค์ปรางค์
แต่ที่ปรางค์องค์ใหญ่ยังมี ท่อโสมสูตร คือ ท่อน้ำมนต์ ที่ต่อออกมา จากแท่นฐานรูปเคารพ ในห้องกลาง ติดอยู่ที่ผนังในระดับพื้นห้อง
คลังภาพ

ปราสาทภูมิโปน
ปราสาทประธาน
ฐานและกรอบประตูของปราสาทบริวาร
ฐานสิ่งก่อสร้างบางอย่าง
ลวดลายสลักที่ระบุอายุปราสาทได้
ฐานปราสาทอีกหลังหนึ่ง
แหล่งข้อมูลอื่น

แผนที่และภาพถ่ายทางอากาศของ ปราสาทภูมิโปน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°32′53″N 103°52′37″E﻿ / ﻿14.548°N 103.876806°E﻿ / 14.548; 103.876806
มอริส เค

| มอร์ริส เคเพิล โรเบิร์ตส์ |
| --- | --- |
ชื่อเกิด: พนมชัย สมัครพันธ์
เกิด: 7 กรกฎาคม พ.ศ. 2508 (59 ปี)
ที่เกิด:  อำเภอบ้านโพธิ์ จังหวัดฉะเชิงเทรา ประเทศไทย
อาชีพ: นักแสดง, พิธีกร
ช่วงปี: พ.ศ. 2531 - ปัจจุบัน
มอร์ริส เค หรือชื่อจริงว่า มอร์ริส เคเพิล โรเบิร์ตส์  (ชื่อเดิม: พนมชัย สมัครพันธ์ ; เกิด: 7 กรกฎาคม พ.ศ. 2508) เป็นนักแสดง นายแบบ และพิธีกรลูกครึ่งไทย-อเมริกัน เข้าสู่วงการจากการประกวดโดมอนแมนเมื่อปี พ.ศ. 2531 และได้ตำแหน่งรองอันดับหนึ่ง จากนั้นจึงเป็นหนึ่งในพิธีกรของรายการแบบว่า…โลกเบี้ยว ร่วมกับ ภิญโญ รู้ธรรม, ยุวดี เรืองฉาย และก้าว พึ่งบางกรวย ต่อมาได้แสดงภาพยนตร์และละคร ควบคู่กับการเป็นพิธีกรในรายการต่าง ๆ จนถึงปัจจุบัน
ผลงาน > พิธีกร

| พิธีกร |
| --- | --- | --- | --- |

| ปี พ.ศ. | รายการ | ช่อง |  |
| พ.ศ. 2532 | แบบว่า…โลกเบี้ยว |  ช่อง 5 |  |
| พ.ศ. 2539 | เกมโซน |  ช่อง 9  |  |
| พ.ศ. 2555 | เกา ซุปตาร์ |  ช่อง 3  |  |
| พ.ศ. 2564 | คนไทยหัวใจเดียวกัน |  ช่อง 5  |  |
ผลงาน > ภาพยนตร์

พ.ศ. 2531 คุณจ่าเรือแจว รับบท จำปา
พ.ศ. 2532 นางฟ้าอีดิน รับบท สมหวัง
พ.ศ. 2532 กองพันหัวเห็ด รับบท กองพันทหาร
พ.ศ. 2532 จากวันที่เหลืออยู่
พ.ศ. 2533 3 กบาล
พ.ศ. 2533 โกยอุตลุด
พ.ศ. 2533 พันธุ์หมาบ้า
พ.ศ. 2533 พันธุ์ผีปอบ 3 รับบท อาจารย์
พ.ศ. 2534 วิมานมะพร้าว รับบท แสบ
พ.ศ. 2534 สยึ๋มกึ๋ย รับบท อาจารย์เดช
พ.ศ. 2534 ผ่าปืน 91
พ.ศ. 2534 นัดกับผีตอน 4 ทุ่ม
พ.ศ. 2535 โตแล้วต้องโต๋
พ.ศ. 2536 แดร็กคูล่ากับปอบ รับบท แดร็กคูล่า
พ.ศ. 2536 สตึไม่เต็มสตังค์
พ.ศ. 2536 เทพบุตรทนง
พ.ศ. 2547 ธิดาช้าง รับบท ปู๊นน
พ.ศ. 2550 คู่แรด รับบท เลขาฯหอย
พ.ศ. 2550 บอดี้การ์ดหน้าเหลี่ยม 2 รับบท ลูกค้าบาร์เกย์1
พ.ศ. 2551 เทวดาท่าจะเท่ง รับบท เจ๊หนุน
ผลงาน > มิวสิควีดีโอ

| ภาพยนตร์ |
| --- | --- | --- |

| ปี | เพลง | ศิลปิน |
| พ.ศ. 2531 | โอ๊ย​ โอ๊ย | ดนุพล แก้วกาญจน์ |
| พ.ศ. 2531 | ใจกับใจ | อรรถพล ประเสริฐยิ่ง (อู๋ แมคอินทอช) |
| พ.ศ. 2532 | รักข้ามขอบฟ้า | พัชรา แวงวรรณ |
| พ.ศ. 2532 | รักข้ามขอบฟ้า | สวลี ผกาพันธุ์ |
| พ.ศ. 2532 | ขโมยมันอัด | พุ่มพวง ดวงจันทร์ |
| พ.ศ. 2533 | นินจา | คริสติน่า อากีล่าร์ |
| พ.ศ. 2533 | พลิกล็อก | คริสติน่า อากีล่าร์ |
| พ.ศ. 2533 | คู่กัด | ธงชัย แมคอินไตย์ |
| พ.ศ. 2534 | ฝากเลี้ยง | เจ เจตริน |
| พ.ศ. 2534 | พริกขี้หนู | ธงชัย แมคอินไตย์ |
| พ.ศ.  2560 | มือถือเก่าไป ชีวิตใหม่มา | ยืนยง โอภากุล |
ผลงาน > ละครโทรทัศน์

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2533 | ข้าวนอกนา | ช่อง 7 |  |  |
| 2533 | โรเบิร์ต ทองล้นเนิน | ช่อง 9 |  |  |
| 2536 | ศีรษะมาร | ช่อง 7 |  |  |
| 2537 | ล่า | ช่อง 5 |  |  |
| 2537 | ถนนสายสุดท้าย | ช่อง 7 |  |  |
| 2538 | เจ้าพ่อจำเป็น | ช่อง 5 | สมนีก |  |
| 2539 | เล่ห์เสน่หา | ช่อง 3 |  |  |
| 2539 | ชั่วโมงที่ 25 | ช่อง 5 |  |  |
| 2540 | ล่าปีศาจ | ช่อง 3 |  |  |
| 2542 | เกิดแต่ชาติปางไหน | ช่อง 3 |  |  |
| 2543 | ฝนตกขี้หมูไหล คนอะไรมาพบกัน | ช่อง 3 |  | รับเชิญ |
| 2544 | แม้เลือกเกิดได้ | ช่อง 7 |  |  |
| 2544 | ทอง 5 | ช่อง 7 |  |  |
| 2546 | เล่ห์ลับสลับร่าง | ช่อง 3 |  |  |
| 2546 | ระเบิดเถิดเทิง | ช่อง 5 |  | (รับเชิญ ตอน แปลงเพศ) |
| 2547 | เขยมะริกัน | ช่อง 3 | เคน |  |
| 2547 | มัจจุรีพักร้อน | ช่อง 3 |  |  |
| 2547 | สมปองน้องสมชาย | ช่อง 3 | กิรติ / เหน่ง |  |
| 2547 | ระเบิดเถิดเทิง | ช่อง 5 |  | (รับเชิญ ตอน เถิดเทิงอวอร์ด) |
| 2548 | พยัคฆ์ร้ายหัวใจจิ๋ว | ช่อง 7 |  |  |
| 2548 | ชิชา สาวน้อยมหัศจรรย์ | ช่อง 3 |  |  |
| 2549 | อุ้มรัก | ช่อง 3 | เจ๊ขนุน |  |
| 2549 | เทใจรักนักวางแผน | ช่อง 3 |  |  |
| 2550 | รักนี้หัวใจเราจอง | ช่อง 3 | ทองพลุ |  |
| 2550 | สุดแต่ฟ้ากำหนด | ช่อง 3 |  |  |
| 2551 | ใจร้าว | ช่อง 3 | ภัทร |  |
| 2552 | แม่ค้าขนมหวาน | ช่อง 3 | ฮวน |  |
| 2552 | ระเบิดเถิดเทิง | ช่อง 5 |  | (รับเชิญ ตอน หาดทราย สายลม สามเรา) |
| 2553 | แฝดนะยะ | ช่อง 3 | กุ๊กไก่ |  |
| 2553 | พระอาทิตย์คืนแรม | Thai PGS |  |  |
| 2553 | สลัดโสด คอมปานี | ช่อง 9 |  |  |
| 2554 | ดวงตาในดวงใจ | ช่อง 3 | อาจารย์คริส |  |
| 2555 | มารยาริษยา | ช่อง 5 | อู๋ |  |
| 2555 | สะใภ้พญายม | ช่อง 3 | สุวรรณ |  |
| 2556 | แรงปรารถนา | ช่อง 3 |  |  |
| 2557 | คุ้มนางครวญ | ช่อง 5 | บีบี |  |
| 2557 | ผัวชั่วคราว | ช่อง 8 |  |  |
| 2558 | ครอบครัวตึ๋งหนืดตืดขั้นเทพ | ช่อง 7 | ดุลย์ |  |
| 2558 | มงกุฎริษยา | ช่อง 8 | เลม่อน |  |
| 2560 | สงครามเพลง | ช่อง 3 เอสดี | ชาช่า |  |
| 2560 | กามเทพออนไลน์ | ช่อง 3 | จิระศักดิ์ |  |
| 2561 | รักกันมันแจ๋ว | ช่อง 7 | กาก้า |  |
| 2561 | ข้ามสีทันดร | ช่อง 3 | วาวาตู | รับเชิญ |
| 2561 | รักปรุงรส | ช่อง 7 |  |  |
| 2564 | พระจันทร์ซ่อนดาว | ช่อง 3 |  | ฉายออนไลน์ |
| 2565 | ระเริงชล | ช่อง 3 เอชดี |  |  |
| 2566 | มวยสะดิ้ง หมัดซิ่งสายฟ้า | ช่อง 8 |  |  |
| 2566 | ผู้ใหญ่ลี ศรีบานเย็น | ช่องเวิร์คพอยท์ |  |  |
ผลงาน > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2559 | Club Friday To Be Continued ตอน สัญญาใจ | ช่อง GMM 25 | ป้อม |  |
| 2565 | ทริอาช The Series | ช่อง 3 |  |  |
ผลงาน > อัลบั้มเพลง

อัลบั้ม เพลงโลกเบี้ยว (ร่วมกับ ภิญโญ รู้ธรรม, ยุวดี เรืองฉาย และก้าว พึ่งบางกรวย : 25​ กันยายน พ.ศ. 2535)
อัลบั้ม โลกาภิวัฒน์เบี้ยว (ร่วมกับ ภิญโญ รู้ธรรม, ยุวดี เรืองฉาย และก้าว พึ่งบางกรวย : 23 ธันวาคม พ.ศ. 2537)
อัลบั้ม 12 ปี โลกเบี้ยวเบี้ยว (ร่วมกับ ภิญโญ รู้ธรรม, ยุวดี เรืองฉาย และก้าว พึ่งบางกรวย : 4 มิถุนายน พ.ศ. 2542)
ผลงาน > คอนเสิร์ต

26 กันยายน พ.ศ. 2535 คอนเสิร์ต Mai สุดขอบ (รับเชิญ)
8 พฤษภาคม พ.ศ. 2536 คอนเสิร์ต 108-1000 ท่า ภาษาเจ ตอน ยุ่งน่า(ดู) (รับเชิญ)
9 มกราคม พ.ศ. 2537 คอนเสิร์ต 10 ปี แกรมมี่
4 ธันวาคม พ.ศ. 2537 คอนเสิร์ต มิสเตอร์มอส อีกสักที กับ ยู.เอช.ที. ก็ดีนะเพื่อน (รับเชิญ)
11 กุมภาพันธ์ พ.ศ. 2538 คอนเสิร์ต Teenage Festival
26 สิงหาคม พ.ศ. 2550 คอนเสิร์ต 25 ปี นิติพงษ์ ห่อนาค (รับเชิญ)
15-16 กรกฎาคม พ.ศ. 2560 คอนเสิร์ต J-DNA Concert (รับเชิญ)
16-17 ธันวาคม พ.ศ. 2560 คอนเสิร์ต J-DNA Xtreme Concert(รับเชิญ)
ผลงาน > ผลงานอื่นๆ

หนึ่งในผู้ตัดสินรายการ เซียนโอเกะ
พ็อกเก็ตบุ๊ค เปลือยหมดใจ
แหล่งข้อมูลอื่น

มอริส เค ที่อินสตาแกรม
ปลาหมอเทศ

| ปลาหมอเทศ |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์ 
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: Cichliformes Cichliformes
วงศ์:: Cichlidae Cichlidae
สกุล:: ปลานิล (สกุล) Oreochromis (W. K. H. Peters, 1852)
สปีชีส์:: Oreochromis mossambicus
ชื่อทวินาม
Oreochromis mossambicus (W. K. H. Peters, 1852)

ชื่อพ้อง
 Chromis mossambicus W. K. H. Peters, 1852  Chromis niloticus var. mossambicus W. K. H. Peters, 1852  Sarotherodon mossambicus (W. K. H. Peters, 1852)  Tilapia mossambica (W. K. H. Peters, 1852)  Tilapia mossambica mossambica (W. K. H. Peters, 1852)  Tilapia mossambicus (W. K. H. Peters, 1852)  Chromis dumerilii Steindachner, 1864  Tilapia dumerilii (Steindachner, 1864)  Chromis vorax Pfeffer, 1893  Tilapia vorax (Pfeffer, 1893)  Chromis natalensis M. C. W. Weber, 1897  Sarotherodon mossambicus natalensis (M. C. W. Weber, 1897)  Tilapia natalensis (M. C. W. Weber, 1897)  Tilapia arnoldi Gilchrist & W. W. Thompson, 1917  Oreochromis mossambicus bassamkhalafi Khalaf, 2009
ปลาหมอเทศ (ชื่อวิทยาศาสตร์:  Oreochromis mossambicus) ปลาน้ำจืดชนิดหนึ่ง อยู่ในวงศ์ปลาหมอสี (Cichlidae)
ปลาหมอเทศมีลักษณะรูปร่างทั่วไปคล้ายปลานิล (O. niloticus) ซึ่งเป็นปลาที่อยู่ในวงศ์เดียวกันและสกุลเดียวกัน แต่ว่า ปลาหมอเทศมีรูปร่างที่เล็กกว่า มีลำตัวแบนข้าง หัวสั้น ปากกว้าง มีฟันซี่เล็กละเอียด ครีบอกยาวแหลม ครีบก้นมีก้านแข็ง 3 ชิ้น ปลายครีบหางตัดตรง มีเกล็ดตั้งแต่บริเวณแก้ม หัว ถึงโคนหาง เกล็ดเป็นแบบเกล็ดสาก เส้นข้างลำตัวขาดช่วง ด้านบนลำตัวมีสีคล้ำอมเขียวหรือน้ำเงิน แก้มมีสีจางเป็นปื้น ลำตัวมีแถบสีคล้ำ 8–9 แถบ พาดตามแนวตั้ง ท้องสีจางหรือเหลืองอ่อน ขอบครีบมีสีแดงหรือน้ำตาลรวมถึงครีบอก ปลาขนาดเล็กมีสีคล้ำหรือสีเทา มีความแตกต่างจากปลานิล คือ ปากยาวกว่า และไม่มีแถบหรือลายบนครีบ แต่มีปื้นสีจางบนแก้มของปลาตัวผู้
ปลาหมอเทศมีขนาดโตเต็มที่ประมาณ 40 เซนติเมตร โดยเฉลี่ยประมาณ 20–30 เซนติเมตร  เป็นปลาที่กินได้ทั้งพืชและสัตว์ รวมถึงตะกอนอินทรียสาร ขยายพันธุ์โดยปลาตัวผู้ขุดหลุมบนพื้นท้องน้ำเหมือนหลุมขนมครก ปลาตัวเมียอมไข่ในปากไว้ประมาณ 10–15 วัน ก่อนจะปล่อยลูกปลาให้ออกมาว่ายวนรอบ ๆ ตัวแม่ปลา
ปลาหมอเทศมีถิ่นกำเนิดอยู่ในทวีปแอฟริกา แถบแอฟริกาตะวันออกเฉียงใต้ ในแหล่งน้ำต่าง ๆ และถูกนำเข้าไปในประเทศใกล้เคียง ก่อนจะกลายเป็นปลาเศรษฐกิจที่ถูกนำเข้าไปในหลายประเทศในหลายทวีปทั่วโลก ในประเทศไทยมีการนำเข้ามาใน พ.ศ. 2492 โดยศาสตราจารย์ (พิเศษ) บุญ อินทรัมพรรย์ แห่งคณะประมง มหาวิทยาลัยเกษตรศาสตร์ โดยนำผ่านมาจากปีนัง เพื่อส่งเสริมเกษตรกรเลี้ยงเป็นอาชีพ แต่ความนิยมในการบริโภคสู้ปลานิลไม่ได้ เนื่องจากเนื้อค่อนข้างแข็งและมีขนาดตัวเล็ก ดังนั้นจึงมีราคาจำหน่ายที่ต่ำกว่าปลานิล และถูกปล่อยลงตามแหล่งน้ำต่าง ๆ ทั้งน้ำจืดและน้ำกร่อย กลายเป็นผลพลอยได้จากการเลี้ยงกุ้ง
ในปี พ.ศ. 2511 มีการผสมข้ามสายพันธุ์ระหว่างปลาหมอเทศกับปลานิล ได้เป็นปลาลูกผสมเรียกว่า "ปลานิลแดง" โดยสถานีประมงน้ำจืดจังหวัดอุบลราชธานี ต่อมามีการคัดมาเพาะและขยายพันธุ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้ทรงปล่อยพันธุ์ปลานิลแดงเพื่อเพาะขยายพันธุ์ที่บ่อปลาภายในพระตำหนักจิตรลดารโหฐาน
แหล่งข้อมูลอื่น

Photo of "Florida Red" hybrid. Retrieved 12 July 2007.
รูปและข้อมูลปลาหมอเทศ
| --- | --- |
การแยกแยะหน่วยอนุกรมวิธาน:  Wikidata: Q1348685  Wikispecies: Oreochromis mossambicus  ADW: Oreochromis_mossambicus  BOLD: 24807  FishBase: 3  GBIF: 2372396  iNaturalist: 107889  IRMNG: 10155180  ITIS: 170015  IUCN: 63338  NBN: NHMSYS0021203003  NCBI: 8127  Plazi: 74BC29B4-7642-BA0D-A839-6571FB6ACD16  WoRMS: 218777
โรงเรียนวัดม่วงชุมวิทยา

| โรงเรียนวัดม่วงชุมวิทยา Wat Muangchum Wittaya School> ที่ตั้ง |
| --- | --- |
เลขที่ 172 บ้านม่วงชุม ตำบลป่าสัก อำเภอภูซาง จังหวัดพะเยา 56150
ข้อมูล
ประเภท: ปริยัติธรรม แผนกสามัญศึกษา
สถาปนา: 1 พฤษภาคม พ.ศ. 2542
สังกัด: สำนักงานพระพุทธศาสนาแห่งชาติ สำนักเขตการศึกษาพระปริยัติธรรม แผนกสามัญศึกษา กลุ่มที่ 6
เว็บไซต์: เว็บไซต์โรงเรียนวัดม่วงชุมวิทยา
โรงเรียนวัดม่วงชุมวิทยา เป็นโรงเรียนพระปริยัติธรรมแผนกสามัญศึกษา ของคณะสงฆ์อำเภอภูซาง จังหวัดพะเยา สังกัดสำนักงานพระพุทธศาสนาแห่งชาติ สำนักเขตการศึกษาพระปริยัติธรรม แผนกสามัญศึกษา กลุ่มที่ 6
แหล่งข้อมูลอื่น

โรงเรียนวัดม่วงชุมวิทยา เก็บถาวร 2011-02-02 ที่ เวย์แบ็กแมชชีน
ประวัติพระราชวิจิตรปฏิภาณ
แผนที่โรงเรียน
โรงพยาบาลกรุงเทพคริสเตียน

| โรงพยาบาลกรุงเทพคริสเตียน |
| --- | --- |
The Bangkok Christian Hospital


ประเภท: โรงพยาบาลเอกชน
ที่ตั้ง: เลขที่ 124 ถนนสีลม แขวงสุริยวงศ์ เขตบางรัก กรุงเทพมหานคร
ข้อมูลทั่วไป
ก่อตั้ง: พ.ศ. 2492 (ค.ศ. 1949)
สังกัด: มูลนิธิแห่งสภาคริสตจักรในประเทศไทย
จำนวนเตียง: 351 เตียง
เว็บไซต์: www.bch.in.th
โรงพยาบาลกรุงเทพคริสเตียน เป็นโรงพยาบาลเอกชน ตั้งอยู่ริมถนนสีลม แขวงสุริยวงศ์ เขตบางรัก กรุงเทพมหานคร
ประวัติ

เมื่อปี พ.ศ. 2403 ที่มีการก่อตั้งมิชชันนารี คณะเพรสไบทีเรียนมิชชั่นขึ้นในกรุงเทพฯ โดยงานทางการแพทย์ของมิชชันนารี เริ่มมีโรงพยาบาลที่ดำเนินงานอยู่ภายใต้มูลนิธิเป็นแห่งแรกในช่วงสงครามโลกครั้งที่สอง เมื่อคณะอเมริกันเพรสไบทีเรียนมิชชั่น ร่วมกับสภาคริสตจักรในประเทศไทย จัดซื้อที่ดินบนถนนสีลม มีเนื้อที่ประมาณ 11 ไร่ พร้อมอาคารไม้หลังเก่าที่ปลูกสร้างอยู่เดิม และดัดแปลงเป็นโรงพยาบาล  เปิดให้รักษาพยาบาล ในชื่อ “โรงพยาบาลกรุงเทพคริสเตียน”  โดยมีพิธีเปิดอย่างเป็นทางการ เมื่อวันที่ 3 ธันวาคม พ.ศ. 2492
การดำเนินกิจการของโรงพยาบาลกรุงเทพคริสเตียน ในช่วง 4-5 ปีแรกประสบความสำเร็จเป็นอย่างดี มีผู้ป่วยมาใช้บริการเพิ่มมากขึ้นอย่างต่อเนื่อง จนต้องขยับขยายพื้นที่ โดยดำเนินการก่อสร้างอาคารคอนกรีต 3 ชั้นขึ้นหลังหนึ่ง เพื่อเปิดเป็นแผนกรับผู้ป่วยนอก แผนกธุรการ แผนกทันตกรรม แผนกชันสูตรโรค ห้องนมัสการ และแผนกเภสัชกรรม และในปี พ.ศ. 2503 โรงพยาบาลรับเงินบริจาคของคุณหญิงเมธาธิบดี จึงก่อสร้างอาคารศัลยกรรมเพิ่มขึ้นอีกหลังหนึ่ง โดยสมเด็จพระศรีนครินทราบรมราชชนนี ทรงพระกรุณาเสด็จฯ ทรงเปิดอาคารอย่างเป็นทางการ เมื่อวันที่ 27 มกราคม พ.ศ. 2504
ด้วยจำนวนคนไข้เพิ่มมากขึ้นเป็นลำดับ อีกทั้งอาคารหลังเก่า ที่ดัดแปลงเริ่มไม่เหมาะสม ทางโรงพยาบาลจึงดำเนิน โครงการก่อสร้าง “อาคารประสงค์ชัยรัตน์” ซึ่งเป็นอาคารหลังใหม่ ที่มีขนาดใหญ่และทันสมัยกว่า มีการหาเงินทุนที่ใช้ในการก่อสร้าง โดยการจัดฉายภาพยนตร์ รอบปฐมทัศน์เรื่อง 80 วันรอบโลก ซึ่งได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ ทอดพระเนตรภาพยนตร์ในรอบนี้ และยังพระราชทาน พระราชทรัพย์ส่วนพระองค์ สมทบทุนการก่อสร้างอาคารคนไข้ภายใน และทรงพระกรุณา เสด็จฯ เปิดอาคารเมื่อวันที่ 10 พฤศจิกายน พ.ศ. 2508
โรงพยาบาลก่อสร้างอาคารหอพัก 9 ชั้นขึ้น ในปี พ.ศ. 2513 เพื่อเป็นที่พักของแพทย์ พยาบาล และเจ้าหน้าที่ ชั้นล่างเป็นห้องอาหารและห้องครัวที่ทันสมัย และต่อมา ก่อสร้างอาคารสำนักงานสูง 15 ชั้นขึ้นทางด้านถนนสุรวงศ์ ในนาม “อาคารมูลนิธิแห่งสภาคริสตจักรในประเทศไทย (อาคาร ซีซีที.)” เพื่อเป็นเกียรติแก่ สภาคริสตจักรในประเทศไทย โดยเปิดให้สำนักงานต่าง ๆ เช่า และมีอาคารจอดรถสูง 10 ชั้น โดยได้รับพระมหากรุณาธิคุณจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ทรงเป็นประธานเปิดอาคารเมื่อวันที่ 3 สิงหาคม พ.ศ. 2530
บริการ

บริการที่ทางโรงพยาบาลเปิดให้บริการ มีดังนี้
ศูนย์เฉพาะทาง
ศูนย์รักษ์สายตา
ศูนย์เลเซอร์ผิวหนังผิวพรรณ
ศูนย์ตรวจสุขภาพ
ศูนย์ทันตกรรม
ศูนย์ตรวจคลื่นไฟฟ้าหัวใจและการนอนหลับ
แผนก
แผนกจักษุ
แผนกหู คอ จมูก
แผนกสูตินรีเวชกรรม
แผนกกุมารเวชกรรม
แผนกศัลยกรรมออโธปิดิกส์
แผนกศัลยกรรม
แผนกรังสีวิทยา
แผนกอายุรกรรม
แผนกอายุรกรรม - หน่วยตรวจรักษาโรคหัวใจ
แผนกอายุรกรรม - หน่วยตรวจรักษาโรคปอด
แผนกอายุรกรรม - หน่วยตรวจรักษาโรคระบบทางเดินอาหาร
แผนกอายุรกรรม - หน่วยตรวจรักษาโรคต่อมไร้ท่อ
แผนกอายุรกรรม - หน่วยตรวจรักษาโรคภูมิแพ้
แผนกอายุรกรรม - หน่วยตรวจรักษาโรคไต
แผนกอายุรกรรม - หน่วยประสาทวิทยา
แผนกอายุรกรรม - หน่วยตรวจรักษาโรคติดเชื้อ
แผนกอายุรกรรม - หน่วยจิตเวช
แหล่งข้อมูลอื่น

เว็บไซต์อย่างเป็นทางการ
13°43′42″N 100°31′52″E﻿ / ﻿13.72833°N 100.53111°E﻿ / 13.72833; 100.53111
คุณพ่อร่วมชั้น

| คุณพ่อร่วมชั้น |
| --- | --- |
เป็นที่รู้จักกันในชื่อ: オヤハル (โอยะฮารุ)

ญี่ปุ่น: 親バカ青春白書
 
ประเภท: คอมเมดี้
บทโดย: ยูอิจิ ฟูกูดะ อิจิโร อานาบูกิ
กำกับโดย: ยูอิจิ ฟูกูดะ สึโยชิ มูโระ (ตอนที่ 6)
แสดงนำ: สึโยชิ มูโระ เมอิ นางาโนะ ไทชิ นากางาวะ มิโอะ อิมาดะ จุนกิ โทซูกะ คาริน โอโนะ
ดนตรีแก่นเรื่องปิด: ยูซุ - โคชิคนโด
ผู้ประพันธ์เพลง: เอชิ เซงาวะ
ประเทศแหล่งกำเนิด:  ญี่ปุ่น
ภาษาต้นฉบับ: ภาษาญี่ปุ่น
จำนวนตอน: 7 ตอน
การผลิต
ผู้อำนวยการผลิต: เค็นจิ อิเกดะ
ผู้อำนวยการสร้าง: โค อากิ ไดโซ ซูซูกิ คาโอริ ชิราอิชิ
ความยาวตอน: 55 นาที
ออกอากาศ
เครือข่าย: นิปปอนทีวี
ออกอากาศ: 2 สิงหาคม ค.ศ. 2020 (2020-08-02) – 13 กันยายน ค.ศ. 2020 (2020-09-13)
คุณพ่อร่วมชั้น (ญี่ปุ่น: 親バカ青春白書; โรมาจิ: Oyabaka Seishun Hakusyo; อังกฤษ: Daddy is My Classmate) เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปอนทีวี ตั้งแต่วันที่ 2 สิงหาคม ถึง 13 กันยายน ค.ศ. 2020 นำแสดงโดย สึโยชิ มูโระ และ เมอิ นางาโนะ
เรื่องย่อ

นักเขียนนิยายไส้แห้ง ทาโร โอบิกะ (สึโยชิ มูโระ) ที่ห่วงลูกสาวของเขา ซากูระ โอบิกะ (เมอิ นางาโนะ) มากจนเกินไปทำให้เขาตามเธอไปเรียนที่มหาวิทยาลัยของเธอด้วย การกระทำทุกฝีเก้าของเธอจะถูกจับตามองอย่างใกล้ชิด ตั้งแต่การเลือกเข้าชมรมจนถึงผู้ชายที่เธอเลือกคบด้วย ซึ่งเหล่าเพื่อน ๆ ของซากูระต้องคอยเตือนไม่ให้กาตาโรห้ามลูกสาวของเขาทำหรือตัดสินใจอะไรสักอย่าง แต่นั่นก็ไม่ได้ทำให้เขาล้มเลิกความคิดที่จะเป็นห่วงลูกของเขาเองได้เลยแม้แต่น้อย
ตัวละคร

ทาโร โอบิกะ (กาตาโร) แสดงโดย สึโยชิ มูโระ (41)
ซากูระ โอกิบะ แสดงโดย เมอิ นางาโนะ (19)
มาซาฮารุ ฮาตาเกยามะ แสดงโดย ไทชิ นากางาวะ (19)
ฮิโรโกะ ยามาโมโตะ แสดงโดย มิโอะ อิมาดะ (19)
เคียวซูเกะ เนโกโระ แสดงโดย จุนกิ โทกูซะ (19)
มิซากิ เอโต แสดงโดย คาริน โอโนะ (19)
โอซากิ แสดงโดย โชตะ ทานิกูจิ
มาเอดะ แสดงโดย มิงูมิ ฮามาดะ
ศาสตราจารย์โอมูระ แสดงโดย โทรุ โนมากูจิ
ซาจิโกะ โอบิกะ แสดงโดย ยูอิ อารางากิ
ตอนและเรตติง

จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
| ตอน | วันที่ออกอากาศ | ผู้กำกับ | เรตติง (ภูมิภาคคันโต) |
| --- | --- | --- | --- |
| ตอนที่ 1 | 2 สิงหาคม 2020 | ยูอิจิ ฟูกูดะ | 10.3% |
| ตอนที่ 2 | 9 สิงหาคม 2020 | ยูอิจิ ฟูกูดะ | 8.5% |
| ตอนที่ 3 | 16 สิงหาคม 2020 | ยูอิจิ ฟูกูดะ | 8.1% |
| ตอนที่ 4 | 23 สิงหาคม 2020 | ยูอิจิ ฟูกูดะ | 8.7% |
| ตอนที่ 5 | 30 สิงหาคม 2020 | ยูอิจิ ฟูกูดะ | 8.3% |
| ตอนที่ 6 | 6 กันยายน 2020 | สึโยชิ มูโระ | 8.2% |
| ตอนที่ 7 | 13 กันยายน 2020 | ยูอิจิ ฟูกูดะ | 9.5% |
| เฉลี่ย | เฉลี่ย | เฉลี่ย | 8.8% |
การผลิต

คุณพ่อร่วมชั้น กำกับโดย ยูอิจิ ฟูกูดะ ซึ่งได้เคยกำกับให้กับละครโทรทัศน์ที่ออกอากาศทางสถานีโทรทัศน์นิปปอนทีวีเช่นเดียวกันอย่าง คู่ซ่าฮาคูณสอง การถ่ายทำเริ่มขึ้นในช่วงการระบาดทั่วของโควิด-19 ในประเทศญี่ปุ่น
นอกจากนี้แม้ว่าทางสถานีโทรทัศน์นิปปอนทีวีจะไม่ได้มีประกาศอย่างเป็นทางการ ทางผู้ผลิตฯ ได้สร้างช่องบนยูทูบขึ้นเมื่อวันที่ 14 กรกฎาคม 2020 ในชื่อ "まぐろやネゴTV" โดยในแต่ละคลิปวิดีโอที่ตัวละคร เคียวซูเกะ เนโกโระ (แสดงโดย จุนกิ โทกูซะ) ได้ถ่ายร่วมกับตัวละครอื่น ๆ ใน คุณพ่อร่วมชั้น จะถูกนำมาอับโหลดลงบนช่องยูทูบดังกล่าว ซึ่งทำให้ผู้ชมรู้สึกถึงการเชื่อมโยงกันระหว่างพวกเขาและละครโทรทัศน์
เพลงประกอบละครโทรทัศน์ได้มี ยูซุ ศิลปินโฟล์กดูโอชื่อดังของญี่ปุ่นเขียนเพลงใหม่ในชื่อ "公私混同 (โคชิคนโด)" ทำนองของเพลงจะแตกต่างไปจากเดิมที่ดนตรีจะมีความแข็งแรงและให้ความรู้สึกถึงแรงกล้า ซึ่งหลังจากยูซุทราบว่าละครโทรทัศน์จะเป็นแนวคอมเมดี้แล้ว จึงตัดสินใจเขียนทำนองที่มีความเบาและฟังง่ายขึ้น แม้ว่ามันอาจจะเป็นการยากที่จะต้องใช้ชีวิตต่อไปในแต่ละวัน
แหล่งข้อมูลอื่น

親バカ青春白書 เว็บไซต์ทางการ
พันธุ์ทิพย์ กาญจนะจิตรา สายสุนทร

รองศาสตราจารย์ ดอกเตอร์ พันธุ์ทิพย์ กาญจนะจิตรา สายสุนทร (เกิด 23 ธันวาคม พ.ศ. 2501) บางแห่งออกนามว่า พันธุ์ทิพย์ สายสุนทร ชื่อเมื่อเกิดว่า พันธุ์ทิพย์ กาญจนะจิตรา ชื่อเล่นว่า แหวว เป็นข้าราชการชาวไทย เป็นอาจารย์วิชากฎหมายระหว่างประเทศแผนกคดีบุคคลประจำคณะนิติศาสตร์ มหาวิทยาลัยธรรมศาสตร์ ทั้งยังเป็นนักเคลื่อนไหวและนักวิชาการด้านสิทธิมนุษยชน
ต้นชีวิตและการศึกษา

พันธุ์ทิพย์เกิดที่จังหวัดเชียงใหม่ เป็นบุตรคนเดียวของครอบครัว สำเร็จมัธยมศึกษาตอนปลายจากโรงเรียนเซนต์ฟรังซีสซาเวียร์คอนแวนต์ แล้วจึงสำเร็จเป็นนิติศาสตรบัณฑิตจากคณะนิติศาสตร์ มหาวิทยาลัยธรรมศาสตร์ ได้เกียรตินิยมอันดับสอง เมื่อ พ.ศ. 2522
ต่อมา พันธุ์ทิพย์ได้เดินทางไปศึกษากฎหมายระหว่างประเทศต่อยังมหาวิทยาลัยโรแบร์ทชูมัน (Robert Schuman University) ประเทศฝรั่งเศส ได้ทำวิทยานิพนธ์เรื่อง การจัดองค์กรของที่ประชุมแห่งกรุงเฮกว่าด้วยกฎหมายระหว่างประเทศแผนกคดีบุคคลตั้งแต่ปี ค.ศ. 1955 จนถึงปัจจุบัน (L'organisation de la Conférence de La Haye de droit international privé des 1955 jusqu'a nos jours) จนสำเร็จเป็นนิติศาสตรมหาบัณฑิต สาขากฎหมายระหว่างประเทศ (diplôme d'études approfondies de droit international) เมื่อ พ.ศ. 2528
ครั้นแล้ว ได้ศึกษากฎหมายสาขาเดียวกันต่อ ณ มหาวิทยาลัยเดิม ได้ทำวิทยานิพนธ์เรื่อง การทำกฎหมายว่าด้วยซื้อขายระหว่างประเทศให้เป็นเอกรูปโดยสนธิสัญญา (Unification conventionnelle du droit de la vente internationale) และสำเร็จเป็นนิติศาสตรดุษฎีบัณฑิต (doctorat en droit international) เมื่อ พ.ศ. 2532